open-index/open-wikipedia-markdown huggingface dataset:
אילזה גרץ טייטלמן

ד"ר **אילזה גרץ טייטלמן** (18 בינואר 1901 – 31 באוגוסט 1970) הייתה רופאה פסיכיאטרית.

## ביוגרפיה
גרץ טייטלמן היא בתם של זלמה לבית יעקובזון ואברהם גרץ. היא נולדה בלייפציג שבגרמניה ב-18 בינואר 1901. אביה היה סוחר אמיד והיא נשלחה לברלין ללמוד רפואה. לאחר מכן למדה פילוסופיה באוניברסיטת היידלברג והייתה תלמידה של מרטין היידגר. באוניברסיטאות פגשה אילזה סטודנטים יהודים שהשתייכו לתנועת הנוער הציונית "בלאו ויס" שחינכה לעליה לפלשתינה. בשנת 1928 עלתה ארצה עם אחיה, היינץ רודולף גרץ.

בסיורה הראשון בארץ הגיעה לכפר גלעדי ושם פגשה את מרדכי "לואי" טייטלמן, איתו הקימה משפחה בכפר גלעדי. בשנת 1930 נולד בנם הבכור יאיר. בריאותו של מרדכי התערערה באותו זמן. בנוסף למלריה בה לקה, הוא חלה גם בשחפת והמשפחה הצעירה נסעה לגרמניה, אל הוריה של אילזה, כדי שמרדכי יקבל טיפול רפואי מתאים. מרדכי אושפז בסנטוריום לחולי שחפת ואילזה עבדה כרופאה בבית חולים.

בשנת 1933, לאחר עליית היטלר לשלטון, חזרה המשפחה ארצה, לכפר גלעדי. בקיבוץ הם מצאו הרכב אנושי שונה מזה שהיה כשנסעו לגרמניה והם החליטו לעזוב את כפר גלעדי ועברו לתל אביב. בהמשך עברו לירושלים, לשכונת בית וגן, שם נולדו ילדיהם הנוספים: יהונתן (1934), אנה (1935) ואורי (1937). בני הזוג ניהלו בירושלים מעון לילדים ואילזה עבדה גם בסדנאות המחקר שהקים משה וילבושביץ באוניברסיטה העברית שבהר הצופים בירושלים. אילזה השתלבה בחקירות פסיכו-טכניות ובארגון שיטות עבודה, בפילוסופיה ובדרך להבראת רוח האדם.

בשנת 1937 עברה המשפחה לגור בחיפה, בעקבות העבודה של מרדכי, שקיבל עבודה במנהל קבוצת הסוורים הסלוניקאים בנמל חיפה. משפחת טייטלמן רכשה מגרש בפתח נחל אחוזה שבכרמל ובנתה עליו את ביתה, בבית גם נבנה "סליק" לנשק. בתחילת שנות ה-40 פתחה אילזה מוסד לילדים בעלי צרכים מיוחדים אותו ניהלה בעזרתו של מרדכי, בעלה, עד שנת 1953. לאחר שהמוסד נסגרר, אילזה התמסרה לעבודתה כפסיכואנליטיקאית לפי תורתו של יונג.

ד"ר טייטלמן נפטרה בכ"ט באב תש"ל ונקברה בבית העלמין של חברי "השומר" בכפר גלעדי. היא הייתה נשואה לאיש "השומר" מרדכי ליאו טייטלמן.

## הערות שוליים

קטגוריה:ישראליות שנולדו ב-1901
קטגוריה:ישראליות שנפטרו ב-1970
1974 בספרות

בערך זה מצוינים אירועים בולטים שהתרחשו במהלך שנת 1974 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* פיטר בנצ'לי – מלתעות
* היינריך בל – הכבוד האבוד של קתרינה בלום
* פיליפ ק. דיק – זולגות דמעותי, אמר השוטר
* פרדריק פורסיית' – כלבי המלחמה
* ג'וזף הלר – משהו קרה
* סטיבן קינג – קארי
* ג'ון לה קארה – החפרפרת
* אורסולה ק. לה גווין – המנושל
* אלזה מורנטה – אלה תולדות

### ספרי ילדים ונוער
* פִין (שם העט של סידני הופקינס) – מר אל, כאן אנה
* מרים רות – מעשה בחמישה בלונים

### ספרי עיון
* רוברט מ. פירסיג – זן ואמנות אחזקת האופנוע

## לידות
* 15 בפברואר – מירנדה ג'וליי, יוצרת קולנוע אמריקאית, אמנית מיצג וסופרת ספרותית
* 12 ביוני – צ'יקה אוניגווה, סופרת ניגרית כותבת באנגלית ובהולנדית
* 18 באוגוסט – ניקול קראוס, סופרת אמריקאית

## נפטרו
* 2 ביוני – טום קריסטנסן, משורר, סופר, מבקר ספרות, מתרגם ועיתונאי דני (נולד ב-1893)
* 11 ביוני – יוליוס אבולה, פילוסוף, מיסטיקן, סופר, אמן ופוליטיקאי איטלקי (נולד ב-1898)
* 9 ביוני – מיגל אנחל אסטוריאס, סופר גואטמלי וחתן פרס נובל לספרות (נולד ב-1899)
* 4 ביולי – ג'ורג'ט הייר, סופרת בריטית (נולדה ב-1902)
* 29 ביולי – אריך קסטנר, סופר ומשורר גרמני (נולד ב-1899)
* 7 באוגוסט – רוסריו קסטיאנוס, משוררת, סופרת, וחוקרת תרבות מקסיקנית (נולד ב-1925)
* 21 בספטמבר – ז'קלין סוזן, סופרת, מחזאית, ושחקנית תיאטרון, קולנוע וטלוויזיה יהודייה-אמריקאית (נולדה ב-1918)
* 4 באוקטובר – אן סקסטון, משוררת וסופרת אמריקאית (נולדה ב-1928)
* 7 בנובמבר – אריק לינקלייטר, סופר, מחזאי והיסטוריון צבאי סקוטי יליד ויילס (נולד ב-1899)
* 14 בדצמבר – וולטר ליפמן, סופר אמריקאי (נולד ב-1889)

## פרסים
* פרס נובל לספרות : אייווינד יונסון והארי מרטינסון
* פרס בוקר: נדין גורדימר, "The Conservationist" וסטנלי מידלטון, "Holiday".

## קישורים חיצוניים

*
קטגוריה:שנים בספרות - המאה ה-20
קטגוריה:1974
משרד הפעולות של החדר הסגלגל

**משרד הפעולות של החדר הסגלגל** (באנגלית: **Oval Office Operations**) הוא יחידה במשרד הבית הלבן, האחראית על התנהלותו היומיומית של החדר הסגלגל, שהוא המשרד הרשמי של הנשיא. המשרד משמש כמרכז תיאום ומנהלה עבור הנשיא ועוזריו הקרובים, ומוודא שפעילויותיו מתנהלות בצורה חלקה. המשרד הוקם כחלק מהמבנה המנהלי של משרד הבית הלבן, ותפקידיו עוצבו לאורך השנים בהתאם לצרכים של כל ממשל נשיאותי. מבנהו והיקף פעילותו משתנים בהתאם להעדפות הנשיא המכהן ולסדרי העדיפויות שלו.

## תפקידים ואחריות
משרד הפעולות של החדר הסגלגל אחראי למגוון משימות, ובהן:
* תיאום הפגישות, הדיונים והאירועים של הנשיא, כולל אירועים ציבוריים ופרטיים.
[ממוזער|הנשיא [דונלד טראמפ, במזכירות החדר הסגלגל, 2025]]
* ניהול זרימת המידע בין הנשיא לבין צוות הבית הלבן, הקונגרס, והסוכנויות הפדרליות.
* תיאום וקבלת מנהיגים בינלאומיים, מחוקקים, עיתונאים ואורחים נוספים המבקרים בחדר הסגלגל.
* הכנת מסמכים לנשיא, כולל תדריכים, דוחות, טיוטות חוקים והחלטות.

## צוות
צוות המשרד כולל בעלי תפקידים שונים שתפקידם לתמוך בפעילות השוטפת של הנשיא:
* **[[העוזר האישי לנשיא ארצות הברית|עוזר אישי לנשיא]]**: תפקיד הכולל מתן תמיכה אישית ולוגיסטית לנשיא, ניהול לוחות זמנים וסיוע בניהול הפעילות היומיומית של הנשיא.
* **מנהלת לוח זמנים**: אחראית על תכנון ותיאום הפעילויות המיועדות.
* **מזכירה:** אחראית על מתן מענה נכנס ויוצא לטלפונים ומיילים המופנים לחדר הסגלגל.

## גלריה

קובץ:V20210726LJ-0057 (51441313914).jpg|סגנית הנשיא קמלה האריס משוחחת עם מנהלת המועצה למדיניות פנים סוזן רייס, במזכירות בחדר הסגלגל
קובץ:Antony Blinken confirms information on a phone call about American citizens who are part of the hostages taken by Hamas after the terrorist attacks in Israel, Tuesday, October 10, 2023, in the Outer Oval Office.jpg|מזכיר המדינה אנתוני בלינקן משוחח בטלפון במזכירות החדר הסגלגל
קובץ:V20210122LJ-0097 (50911776483).jpg|סגנית הנשיא קמלה האריס וראש המודיעין הלאומי אווריל היינס מחוץ למזכירות חדר הסגלגל
קובץ:President Joe Biden watches Perseverance’s landing.jpg|הנשיא ג'ו ביידן צופה בטלוויזיה במזכירות החדר הסגלגל, 2021
קובץ:P20250627MR-1091 President Donald Trump holds a press conference with Attorney General Pam Bondi and Deputy Attorney General Todd Blanche in the James S. Brady Press Briefing Room.jpg|הנשיא דונלד טראמפ צופהה בטלווזיה במזכירות החדר הסגלגל, 2025


## הערות שוליים

קטגוריה:הבית הלבן: מחלקות
קטגוריה:נשיאות ארצות הברית
אימפרומפטו מס' 1 (שופן)

ממוזער|שופן בשנת 1838
**אימפרומפטו מס' 1** אופוס 29 בלה במול מז'ור היא יצירה שכתב פרדריק שופן לפסנתר סולו, בשנת 1837. היצירה כתובה כפרפטואום מובילה המורכב משלשות תווים, ובנויה בצורת ABA כאשר החלק האמצעי כתוב בפה מינור ויוצר ניגוד לסולם הראשי שבו כתובה היצירה.

## מאפיינים
היצירה מאופיינת בנגינה רציפה של שלישיות תווים המלווה את הקו המלודי לכל אורכו של קטע A. המרכיבים הללו יוצרים תחושה של תנועה מתמשכת ושל ספונטניות, שתומכות באופי המאולתר של האימפרומפטו. היא מורכבת משלושה קטעים: קטע הפתיחה כתוב בלה במול מז'ור ומשתמש באלמנטים שמזכירים ארבסק. החלק האמצעי כתוב בפה מינור, והוא שירתי ומזכיר אריה או נוקטורן. הקטע החותם כולל חזרה על הנושא הפותח. ההרמוניה של היצירה מדגימה את גישתו הייחודית של שופן לטונאליות.

שופן הקדיש את האימפרומפטו לאחת מתלמידותיו, הרוזנת קרולין דה לובו. היצירה פופולרית מאוד ברפרטואר של פסנתרנים, והוקלטו לה ביצועים רבים.

## בתרבות
האימפרומפטו מופיע ברומן "טרילבי"  מאת ז'ורז' דה מורייה , שם הדמות הראשית שיכולה להופיע רק בהשפעת היפנוזה, מבצעת אותו כשיר ללא מילים.

## קישורים חיצוניים

## הערות שוליים

קטגוריה:יצירות מאת פרדריק שופן
האליפות הלאומית של ארצות הברית בטניס 1956

**האליפות הלאומית של ארצות הברית בטניס 1956** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-20 באוגוסט והסתיימו ב-28 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-31 באוגוסט והסתיימו ב-9 בספטמבר.

קן רוזוול זכה ב-3 תחרויות ומרגרט אוסבורן דופונט ב-2 תחרויות. 
## התחרות
### תחרות הגברים
ימין|ממוזער|180px|קן רוזוול,  מנצח תחרות הגברים
לתחרות זו נרשמו 128 טניסאים שחולקו ל-8 בתים. לראשונה בוצע דירוג לכלל הטניסאים ללא קשר למדינה מוצא. 8 הטניסאים החזקים קיבלו דירוג כדלקמן:

# לו הוד (), הפסיד בגמר
# **[[קן רוזוול]] (), ניצח בתחרות
# הם ריצ'רדסון (), הודח ברבע הגמר
# [[ויק סיישס]] (), מנצח תחרות 1954,  הודח בחצי הגמר
# [[ניל פרייזר]] (), הודח בחצי הגמר
# [[אשלי קופר]] (), הודח ברבע הגמר
# אולף שמידט (), הודח בסיבוב השלישי
# [[דיק סוויט]] (), הודח ברבע הגמר

מנצח אליפות 1955 [[טוני טרברט]] מ[[ארצות הברית]] לא השתתף. [[קן רוזוול]] מ[[אוסטרליה]] שיחק במשחק הגמר נגד [[לו הוד]] מ[[אוסטרליה]] וניצח ב-4 מערכות. באותה שנה רוזוול ניצח גם ב[[אליפות וימבלדון 1956|אליפות וימבלדון]].

===תחרות הנשים===
[[קובץ:Shirley_Fry_Irvin_1953_(cropped).jpg|ימין|ממוזער|180px|שירלי פריי, מנצחת תחרות הנשים]]
בתחרות הנשים השתתפו 64 טניסאיות שחולקו ל-4 בתים. לראשונה בוצע דירוג לכלל הטניסאיות ללא קשר למדינה מוצא. 8 הטניסאיות החזקות קיבלו דירוג כדלקמן:

# **שירלי פריי (), ניצחה בתחרות
# אלתיאה גיבסון (), הפסידה בגמר
# לואיז ברוף (), מנצחת תחרות 1947, הודחה ברבע הגמר
# דורותי נוד (), הודחה ברבע הגמר
# מרגרט אוסבורן דופונט (), הודחה ברבע הגמר
# שירלי בלומר (), הודחה בחצי הגמר
# בטי פראט (), הודחה בחצי הגמר
# דרלין הארד (), הודחה ברבע הגמר

מנצחת תחרות 1955 דוריס הארט לא השתתפה בתחרות. שירלי פריי מארצות הברית שיחקה במשחק הגמר נגד אלתיאה גיבסון מארצות הברית וניצחה ב-2 מערכות. באותה שנה היא ניצחה גם באליפות וימבלדון.

### תחרות זוגות גברים
בתחרות השתתפו מספר זוגות. במשחק הגמר לו הוד/קן רוזוול מאוסטרליה שיחקו נגד הם ריצ'רדסון/ויק סיישס מארצות הברית וניצחו ב-4 מערכות.

### תחרות זוגות נשים
בתחרות השתתפו 30 זוגות. מספר זוגות חזקות זכו בדירוג כדלקמן:

# '''לואיז ברוף/מרגרט אוסבורן דופונט (), מנצחות תחרויות 1942-1950 ו-1955, ניצחו בתחרות
# שירלי פריי/בטי פראט (), מנצחות תחרויות 1951, 1953 ו-1954, הפסידו בגמר.

מנצחות מנצחות תחרויות 1942-1950 ו-1955 לואיז ברוף/מרגרט אוסבורן דופונט שיחקו נגד זוג אמריקאי שירלי פריי/דוריס הארט וניצחו אותן ב-2 מערכות.

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקות.

אלופי תחרות 1953 ו-1954 דוריס הארט/ויק סיישס מארצות הברית לא השתתפו. במשחק גמר מרגרט אוסבורן דופונט (ארצות הברית)/קן רוזוול (אוסטרליה) נפגשו עם דרלין הארד (ארצות הברית)/לו הוד (אוסטרליה) וניצחו ב-2 מערכות. 

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 477. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1956
ארצות הברית
קטגוריה:1956 בארצות הברית
פול דן

**פול אדוארד דן** (באנגלית: **Paul Edward Dehn**; 5 בנובמבר 1912 – 30 בספטמבר 1976) היה תסריטאי בריטי שהיה ידוע בעבודותיו על תסריטי הסרטים "גולדפינגר", "המרגל שחזר מן הכפור", "כוכב הקופים" ו"רצח באוריינט אקספרס".

## ביוגרפיה
דן נולד במנצ'סטר, התחנך בשרוסברי ולמד באוניברסיטת אוקספורד. בהיותו באוקספורד כתב ביקורות סרטים עבור התואר הראשון.

הוא החל את הקריירה שלו ב-1936 כמבקר קולנוע בכמה עיתונים בלונדון. הוא שימש מבקר קולנוע ב"" עד לסגירתו ב-1960 ולאחר מכן ב"דיילי הרלד" עד 1963.

במהלך מלחמת העולם השנייה הוא הוצב באונטריו. לפי הסופר ג'ון לה קארה, דן עבד במנהלת המבצעים המיוחדים כמתנקש במהלך המלחמה. הוא היה קצין לוחמה פוליטית מ-1942 עד 1944 והשתתף במשימות בצרפת ובנורווגיה.

לאחר המלחמה כתב מחזות, אופרטות ומחזמרים. הוא כתב את מילות השירים לסרטים "מולן רוז'" ו"".

במהלך שנות ה-60 של המאה ה-20 התמקד בכתיבת תסריטים לסרטי ריגול, כולל "גולדפינגר", "המרגל שחזר מן הכפור" ו"". מאוחר יותר כתב את התסריטים לסרטים 2–4 ב"כוכב הקופים".

תסריטו האחרון היה לסרט "רצח באוריינט אקספרס", המבוסס על ספרה של אגתה כריסטי. על עבודתו בסרט זה היה מועמד לפרס אוסקר לתסריט המעובד הטוב ביותר.

הוא נפטר בגיל 63.

## קישורים חיצוניים

## הערות שוליים

קטגוריה:בוגרי אוניברסיטת אוקספורד
קטגוריה:אנשי צבא בריטים במלחמת העולם השנייה
קטגוריה:בריטים שנולדו ב-1912
קטגוריה:בריטים שנפטרו ב-1976
קטגוריה:זוכי אוסקר: הסיפור הטוב ביותר
האליפות הלאומית של ארצות הברית בטניס 1957

**האליפות הלאומית של ארצות הברית בטניס 1957** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-19 באוגוסט והסתיימו ב-27 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-30 באוגוסט והסתיימו ב-8 בספטמבר.

אלתיאה גיבסון זכתה ב-2 תחרויות.

## התחרות
### תחרות הגברים
ימין|ממוזער|180px|מלקולם אנדרסון,  מנצח תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן.

# אשלי קופר (), הפסיד בגמר
# דיק סוויט (), הודח בסיבוב הרביעי
# סוון דוידסון (), הודח בחצי הגמר
# ויק סיישס (), מנצח תחרות 1954,  הודח ברבע הגמר
# ניל פרייזר (), הודח בסיבוב השלישי
# הם ריצ'רדסון (), הודח בסיבוב השני
# באדג' פאטי (), הודח ברבע הגמר
# הרבי פלאם (), הודח בחצי הגמר

מנצח אליפות 1956 קן רוזוול מאוסטרליה לא השתתף. מלקולם אנדרסון מאוסטרליה שלא היה מדורג התמודד במשחק הגמר מול אשלי קופר מאוסטרליה וניצח ב-3 מערכות.

### תחרות הנשים
ימין|ממוזער|180px|אלתיאה גיבסון, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן.

# **[[אלתיאה גיבסון]] (), ניצחה בתחרות
# [[לואיז ברוף]] (), מנצחת תחרות 1947, הפסידה בגמר
# דורותי נוד (), הודחה בחצי הגמר
# שירלי בלומר (), הודחה ברבע הגמר
# [[דרלין הארד]] (), הודחה בחצי הגמר
# כריסטין טרומן (), הודחה בסיבוב השלישי
# [[אן היידון ג'ונס]] (), הודחה ברבע הגמר
# מרי הוטון (), הודחה ברבע הגמר

מנצחת תחרות 1956 [[שירלי פריי]] מארצות הברית לא השתתפה בתחרות. במשחק הגמר [[אלתיאה גיבסון]] מארצות הברית התמודדה מול [[לואיז ברוף]] מארצות הברית וניצחה ב-2 מערכות. באותה שנה היא ניצחה גם ב[[אליפות וימבלדון 1957|אליפות וימבלדון]].

===תחרות זוגות גברים===
בתחרות השתתפו מספר זוגות. במשחק הגמר [[אשלי קופר]]/[[ניל פרייזר]] מ[[אוסטרליה]] התמודדו מול גרדנר מלוי/[[באדג' פאטי]] מ[[ארצות הברית]] וניצחו ב-4 מערכות.

===תחרות זוגות נשים===
בתחרות השתתפו 29 זוגות. לקראת התחרות, מספר זוגות דורגו כדלקמן.

# **לואיז ברוף/מרגרט אוסבורן דופונט (), מנצחות תחרויות 1942-1945, 1946-1949, ו-1955, ניצחו בתחרות
# אלתיאה גיבסון/דרלין הארד (), הפסידו בגמר 
# שיילה ארמסטרונג/שירלי בלומר (), הודחו בסיבוב השלישי
# אן היידון ג'ונס/כריסטין טרומן (), הודחו ברבע הגמר

מנצחות מנצחות תחרויות 1942-1950 ו-1955-1956 לואיז ברוף/מרגרט אוסבורן דופונט התמודדו מול הזוג האמריקאי אלתיאה גיבסון/דרלין הארד וניצחו אותן ב-2 מערכות.

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקים.

במשחק גמר אלתיאה גיבסון (ארצות הברית)/קורט נילסן (דנמרק) התמודדו מול דרלין הארד/בוב האו (ארצות הברית) וניצחו ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 477. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1957
ארצות הברית
קטגוריה:1957 בארצות הברית
פרימן נואלס

**פרימן טולי נואלס** (באנגלית: **Freeman Tulley Knowles**; 10 באוקטובר 1846 – 1 ביוני 1910) היה ותיק מלחמת האזרחים האמריקנית, עורך דין, עיתונאי ופעיל חברתי. בין השנים 1897–1899, כיהן קדנציה אחת בבית הנבחרים של ארצות הברית מטעם המפלגה הפופוליסטית.

## ביוגרפיה
נואלס נולד ב-10 באוקטובר 1846 בהרמוני, מיין, והתחנך בבתי הספר המקומיים ובאקדמיית בלומפילד בסקוגהגן.

בשנת 1862 הוא התגייס לצבא האיחוד לשירות במלחמת האזרחים האמריקנית, והצטרף לרגימנט הרגלים ה-16 של מיין. הוא שירת עד סוף המלחמה, השתתף במספר קרבות כולל קרב גטיסברג, והגיע לדרגת רב"ט.

לאחר המלחמה עבר נואלס לדניסון, איווה, שם למד משפטים והתקבל ללשכת עורכי הדין. הוא החל לעסוק בעריכת דין בדניסון מ-1869 עד 1886, אז עבר לנברסקה שם התמנה למוציא לאור של ה- *Ceresco Times*.

נואלס עבר לטילפורד, טריטוריית דקוטה ב-1888 כדי להתחיל בפרסום העיתון *Meade County Times*. לאחר מכן הוא עבר לדדווד, שם הוציא לאור את העיתון *Evening Independent*.

בנוסף לפעילותו בעיתונות, נואלס נעשה פעיל במפלגה הפופוליסטית. לאחר שהתמודד ללא הצלחה על מושב A בשנת 1894, בשנת 1896 הוא נבחר למושב B, אחד משני המושבים הכלליים של דקוטה הדרומית בבית הנבחרים של ארצות הברית. הוא כיהן במהלך הקונגרס ה-55 של ארצות הברית, מ-4 במרץ 1897 עד 3 במרץ 1899, ולא הצליח להיבחר מחדש ב-1898.

מאוחר יותר נואלס היה מעורב במפלגה הסוציאליסטית של אמריקה, והתמודד ללא הצלחה לתפקיד מושל דקוטה הדרומית ב-1904 וב-1906. בנוסף, הוא ייסד עיתון סוציאליסטי, *The Lantern*, ומאמרי המערכת והסיפורים שלו בנושאים הכוללים פיקוח על הילודה, זכויות עובדים ואיגודי עובדים הכעיסו את בעלי המכרות ומובילי עסקים אחרים, מה שהוביל לבחינה מצד סוכנויות אכיפת החוק ופוליטיקאים אחרים. בשנת 1908 הוא הואשם בשליחת חומרים מגונים בדואר, ונידון לשנה בכלא.

נואלס מת בדדווד, דקוטה הדרומית ב-1 ביוני 1910, ונקבר בבית העלמין הר מוריה בדדווד.

## קישורים חיצוניים

*
*

קטגוריה:אמריקאים ילידי מיין
קטגוריה:חברי בית הנבחרים של ארצות הברית מדקוטה הדרומית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1846
קטגוריה:אמריקאים שנפטרו ב-1910
1973 בספרות

בערך זה מצוינים אירועים בולטים שהתרחשו במהלך שנת 1973 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* ריטה מיי בראון – סבך הפרי האדום
* מיכאל אנדה – מומו
* ויליאם גולדמן – הנסיכה הקסומה
* אלכסנדר סולז'ניצין – ארכיפלג גולג
* האנטר ס. תומפסון – פחד ותיעוב: בקמפיין הפרסום 72'
* ונדיקט ירופייב – מוסקבה פטושקי
* קורט וונגוט – ארוחת בוקר של אלופים 

### מחזות
* פיטר שאפר – אקווס

### ספרי עיון
* ארנסט בקר – הכחשת המוות
* פלורה שרייבר – סיביל

### ספרי ילדים ונוער
* אסטריד לינדגרן – האחים לב-ארי

## נולדו
* 10 במאי – טנה פרנץ', סופרת אירית ילידת ארצות הברית
* 2 ביוני – דוד בזמוזגיס, סופר ובמאי קולנוע יהודי-קנדי
* 16 ביוני – ורוניקה רוסי, סופרת אמריקאית ילידת ברזיל
* 13 באוגוסט – קמילה שמסי, סופרת בריטית ילידת פקיסטן
* 18 באוגוסט – ויקטוריה קורן מיטשל, סופרת ושחקנית פוקר בריטית
* 24 בדצמבר – סטפני מאייר, סופרת אמריקאית הידועה בסדרת הרומנים פרי עטה "דמדומים"

## נפטרו
ממוזער|140px|ג'. ר. ר. טולקין
* 22 בפברואר – אליזבת בואן, סופרת ומחברת סיפורים קצרים אנגלו-אירית (נולדה ב-1899)
* 6 במרץ – פרל בק, סופרת אמריקאית (נולדה ב-1892)
* 26 במרץ – סר נואל קאוורד, מחזאי אנגלי (נולד ב-1899)
* 9 ביוני – ג'ון קריזי, סופר בריטי שחיבר ספרי מתח, מערבונים, מדע בדיוני ורומנים רומנטיים (נולד ב-1908)
* 10 ביוני – ויליאם אינג', מחזאי, סופר ותסריטאי אמריקאי (נולד ב-1913)
* 30 ביוני – ננסי מיטפורד, סופרת, ביוגרפית ועיתונאית אנגלייה (נולדה ב-1904)
* 11 ביולי – נובוקו יושיה, סופרת יפנית (נולדה ב-1896)
* 29 ביולי – אנרי שרייר, סופר צרפתי (נולד ב-1906)
* 2 בספטמבר – ג'. ר. ר. טולקין, סופר, משורר, בלשן ואקדמאי אנגלי (נולד ב-1892)
* 23 בספטמבר – פבלו נרודה, משורר צ'יליאני חתן פרס נובל לספרות (נולד ב-1904)
* 29 בספטמבר – ויסטן יו אודן, משורר אמריקאי יליד אנגליה (נולד ב-1907)

## פרסים
* פרס נובל לספרות : פטריק ווייט
* פרס בוקר: ג'יימס גורדון פארל, "The Sieger of Krishnapur"

## קישורים חיצוניים

*
קטגוריה:שנים בספרות - המאה ה-20
קטגוריה:1973
גנזרנדורף (מחוז)

**גנזרנדורף** (גרמנית: **Gänserndorf**) הוא מחוז במזרח מדינת אוסטריה תחתית שבאוסטריה.

במחוז 44 ערים ועיירות:

## קישורים חיצוניים
* 

קטגוריה:אוסטריה תחתית: מחוזות
מחנה תבץ

**מחנה תֵּבֵץ** (נקרא גם **בא"ח מכבים**) הוא בסיס אימון חטיבתי (בא"ח), בסיס ההדרכה, ההכשרה והאימונים של חטיבת חשמונאים, והוא משמש להכשרת טירונים באימון בסיסי ואימון מתקדם. נקרא על שם העיר המקראית תבץ הסמוכה. הבסיס שוכן בצפון בקעת הירדן ליד היישוב משכיות.

## היסטוריה
בעבר היה המחנה בסיס האם של גדוד 195 (אדם) מחטיבה 500.

בשנת 2024 נערכו במחנה שיפוצים ושדרוג תשתיות לשם כניסת חטיבת חשמונאים למחנה. בין השאר נבנו בו ארבעה בתי כנסת ובתי מדרש, והמטבח וחדר האוכל הוכשרו למתן אוכל בכשרות מהודרת.

## קישורים חיצוניים
* 

## הערות שוליים

תבץ
קטגוריה:בקעת הירדן
1972 בספרות

בערך זה מצוינים אירועים בולטים שהתרחשו במהלך שנת 1972 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* אייזק אסימוב – האלים עצמם
* מייקל קרייטון – איש המסוף
* פרדריק פורסיית' – תיק אודסה
* איירה לוין – נשות סטפפורד
* ארקדי ובוריס סטרוגצקי – פיקניק בשולי הדרך
* האנטר ס. תומפסון – פחד ותיעוב בלאס וגאס
* פרנק הרברט – יוצרי האלים

### ספרי ילדים ונוער
* ריצ'רד אדמס – גבעת ווטרשיפ
* רואלד דאל – צ'ארלי ומעופפלית הזכוכית

## לידות
* 19 בספטמבר – נ. ק. ג'מיסין, סופרת מדע בדיוני ופנטזיה, פסיכולוגית, מחנכת ובלוגרית אמריקאית
* 26 בנובמבר – ג'יימס דשנר, סופר אמריקאי בסוגת הספרות הספקולטיבית

## נפטרו
* 7 בינואר – ג'ון ברימן, משורר אמריקאי (נולד ב-1914)
* 17 בינואר – בטי סמית, סופרת אמריקאית (נולדה ב-1896)
* 2 בפברואר – נטלי קליפורד בארני, סופרת ומשוררת אמריקאית (נולדה ב-1876)
* 11 במרץ – פרדריק בראון, סופר מדע בדיוני, מתח ומסתורין אמריקאי (נולד ב-1906
* 16 באפריל – יאסונרי קאוובטה, סופר יפני וחתן פרס נובל לספרות (נולד ב-1899)
* 17 באוגוסט – אלכסנדר ומפילוב, מחזאי סובייטי (נולד ב-1937)
* 21 בספטמבר – אנרי דה מונטרלאן, סופר ומחזאי צרפתי (נולד ב-1895)
* 5 באוקטובר – איוואן יפרמוב, פלאונטולוג וסופר מדע בדיוני סובייטי (נולד ב-1908)
* 1 בנובמבר – עזרא פאונד, משורר אמריקאי (נולד ב-1885)

## פרסים
* פרס נובל לספרות: היינריך בל
* פרס בוקר: ג'ון ברגר

## קישורים חיצוניים

*
קטגוריה:שנים בספרות - המאה ה-20
קטגוריה:1972
תומאס סטרלינג

**תומאס סטרלינג** (באנגלית: **Thomas Sterling**; 21 בפברואר 1851 – 26 באוגוסט 1930) היה עורך דין, פוליטיקאי ואקדמאי אמריקאי שכיהן כחבר הסנאט של ארצות הברית וכדקאן הראשון של המכללה למשפטים של אוניברסיטת דקוטה הדרומית.

כחבר המפלגה הרפובליקנית, כיהן בסנאט מ-1913 עד 1925. מאוחר יותר כיהן כדקאן ופרופסור למשפטים בבית הספר למשפטים של אוניברסיטת ג'ורג' וושינגטון. בית הספר למשפטים של אוניברסיטת דקוטה הדרומית מעניק את פרסי ה"סטרלינג הונורס" (Sterling Honors) ל-10% מהמוסמכים שסיימו בהצטיינות, על שמו של סטרלינג, הדקאן הראשון של בית הספר.

## ביוגרפיה
### ראשית חייו והשכלה
סטרלינג, נולד ב-21 בפברואר 1851 ליד אמנדה שבאוהיו. הוא עבר עם הוריו, צ'ארלס סטרלינג (1821–1905) ואנה קסלר (1827–1908) למחוז מקלין, אילינוי בשנת 1854, שם למד בבתי הספר הציבוריים והשלים את לימודיו באוניברסיטת אילינוי וסליאן בבלומינגטון ב-1875.

### קריירה
סטרלינג כיהן כמפקח על בתי הספר בבמנט, אילינוי, בין השנים 1875 ל-1877. אחיו, ג'ון סטרלינג, נבחר לחבר בית הנבחרים של ארצות הברית מטעם אילינוי.

#### עריכת דין
סטרלינג למד משפטים והתקבל ללשכת עורכי הדין ב-1878, והחל לעבוד כעורך דין בספרינגפילד, אילינוי. הוא כיהן כיועץ המשפטי של העירייה מ-1880 עד 1881. בשנת 1882 הוא עבר לטריטוריית דקוטה והתיישב בנורת'וויל. בשנת 1886 עבר לרדפילד וכיהן כתובע המחוזי של מחוז ספינק, מ-1886 עד 1888. ב-1889 הוא מונה לחבר בוועידה החוקתית של המדינה, ושנה לאחר מכן, ב-1890, לחבר בסנאט של המדינה. מ-1901 עד 1911 כיהן כשקטן הראשון של מכללת אוניברסיטת דקוטה הדרומית למשפטים בוורמיליון.

#### פוליטיקה
ב-1912 נבחר מטעם המפלגה הרפובליקנית כחבר הסנאט של ארצות הברית, וכיהן בתפקיד מ-4 במרץ 1913 ועד 3 במרץ 1925. במהלך תקופה זו, כיהן בוועדת אוברמן שחקרה פעילויות גרמניות ובולשביקיות ממרידות. הוא לא הצליח להיבחר מחדש ב-1924, והפסיד בפריימריז הרפובליקני לוויליאם מקמסטר, שניצח בבחירות הכלליות. במהלך הקונגרס ה-66, כיהן כיושב ראש ועדת שירות המדינה של הסנאט של ארצות הברית. בקונגרס ה-67 כיהן בוועדה לשירות המדינה, ובמהלך הקונגרס ה-68 כיהן בוועדה לדרכי הדואר והדואר. בעת כהונתו בקונגרס שירת לצד ויליאם ויליאמסון ורויאל ק. ג'ונסון, שניים מבוגריו הראשונים מהמכללה למשפטים.

#### קריירה מאוחרת יותר
הוא עסק בעריכת דין בוושינגטון די. סי., וכיהן בפקולטה של בית הספר למשפטים של האוניברסיטה הלאומית, כיום בית הספר למשפטים של אוניברסיטת ג'ורג' וושינגטון. הוא מונה על ידי הנשיא קלווין קולידג' בשנת 1925 למזכיר הוועדה לחגיגת המאתיים שנה להולדתו של ג'ורג' וושינגטון.

### מותו
סטרלינג מת בוושינגטון הבירה ב-26 באוגוסט 1930, ונקבר בבית הקברות סידר היל.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:חברי הסנאט של ארצות הברית מדקוטה הדרומית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1851
קטגוריה:אמריקאים שנפטרו ב-1930
גמונד (מחוז)

**גמונד** (בגרמנית: **Gmünd**) הוא מחוז בצפון-מערב מדינת אוסטריה תחתית שבאוסטריה.

במחוז 21 ערים ועיירות:

## קישורים חיצוניים
* 

קטגוריה:אוסטריה תחתית: מחוזות
1971 בספרות

בערך זה מצוינים אירועים בולטים שהתרחשו במהלך שנת 1971 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* ויליאם פיטר בלאטי – מגרש השדים
* פרדריק פורסיית' – נשיא על הכוונת
* יז'י קושינסקי – להיות שם
* סטניסלב לם – כנס העתידנים

### ספרי ילדים ונוער
* רוג'ר הרגריבס – מר וגברת (יצאו לאור ששת הספרים הראשונים בסדרת הספרים)
* ד"ר סוס – הלורקס 

### ספרי עיון
* ג'ון רולס – תיאוריה של צדק
* אסתר וילאר – הגבר הנשלט

## נולדו
* 3 בפברואר – שרה קיין, מחזאית ובמאית בריטית (נפטרה ב-1999)
* 28 ביוני – סופי האנה, משוררת וסופרת בריטית
* 17 ביולי – קורי דוקטורו, סופר מדע בדיוני יהודי-קנדי
* 3 בספטמבר – קירן דסאי, סופרת הודית
* 25 באוקטובר – אליף שאפק, סופרת ופובליציסטית טורקית ילידת צרפת
* 19 בדצמבר – טריסטן אגולף, סופר ופעיל פוליטי אמריקאי (נפטר ב-2005)

## נפטרו
* 19 במאי – אוגדן נאש, משורר אמריקאי (נולד ב-1902)
* 1 ביוני – ריינהולד ניבור, תאולוג אמריקאי (נולד ב-1892)
* 4 ביוני – ג'רג' לוקאץ', פילוסוף ומבקר ספרות הונגרי (נולד ב-1885)
* 22 בדצמבר – גודפריד בומאנס, סופר ואישיות טלוויזיונית פופולרי הולנדי (נולד ב-1913)

## פרסים
* פרס נובל לספרות: פבלו נרודה
* פרס בוקר: וידיאדר סורג'פרסאד נייפול, "In a Free State"

## קישורים חיצוניים

*
קטגוריה:שנים בספרות - המאה ה-20
קטגוריה:1971
המוזיאון הארכאולוגי האזורי פאולו אורסי

**המוזיאון הארכאולוגי האזורי פאולו אורסי** נמצא בסירקוזה שבסיציליה והוא אחד מהמוזיאונים הארכאולוגיים הגדולים באירופה.

## היסטוריה
המוזיאון נחנך בשנת 1780 על ידי הבישוף אלגונה ליד ביתו, תחת השם "מוזיאון הסמינר". בשנת 1808 שונה שם המוזיאון למוזיאון סיביקו. ב-17 ביוני 1878 יצא צו מלכותי להקמתו של המוזיאון הארכאולוגי הלאומי של סירקוזה. המוזיאון נפתח ב-1886, במיקומו ההיסטורי בכיכר הקתדרלה.

בשנים 1895-1934 נוהל המוזיאון על ידי פאולו אורסי. עם גידול האוסף של המוזיאון הוחלט להעביר את המוזיאון למיקומו הנוכחי בגן הווילה לנדולינה. המבנה החדש של המוזיאון תוכנן על ידי האדריכל  ונחנך בינואר 1988, עם קומת תצוגה של 3,000 מ"ר ומרתף של 3,000 מ"ר שבו אודיטוריום. בשנת 2006 נחנך אזור תצוגה נוסף בקומה השנייה שהוקדש לתקופה הקלאסית. בשנת 2014 בוצעה הרחבה נוספת כדי להציג את הסרקופג של אדלפיה וממצאים נוספים מהקטקומבות של סירקוזה.

## תצוגה
המוזיאון מכיל חפצי אמנות מהתקופה הפרהיסטורית, היוונית והרומית שנמצאו בחפירות ארכאולוגיות בעיר ובאתרים אחרים בסיציליה.

החלל מחולק לארבעה מגזרים (A – D) וחלל מרכזי (שטח 1) המוקדש לתולדות המוזיאון וסוקר בקצרה את החומר המוצג בכל אחד מהמגזרים.

מגזר A מוקדש לפרהיסטוריה מהתקופה הפלאוליתית העליונה עד תקופת הברזל, וכולל תצוגה של סלעים ומאובנים המעידים על בעלי החיים השונים שנמצאו בסיציליה ברביעון. יש בו גם קטע מבוא המציג את המאפיינים הגאולוגיים של הים התיכון ואזור .

מגזר B מוקדש למושבות היווניות בסיציליה מהתקופה היונית והדורית.

מגזר C יש ממצאים ממושבות סירקוזה: אקראי (664 לפנה"ס), קסמנאי (644 לפנה"ס), קמרינה (598 לפנה"ס), אלארו וכן ממצאים ממרכזים אחרים של מזרח סיציליה, ג'לה ואגריג'נטו .

מגזר D, הממוקם בקומה העליונה ונחנך ב-2006, מכיל ממצאים מהתקופות ההלניסטית והרומית. הוא מכיל שניים מהיצירות המפורסמות ביותר במוזיאון, הסרקופג הפליאו-נוצרי של אדלפיה ו"נוגה אנדיומנה", הנקרא גם "ונוס לנדולינה". התצוגה כוללת גם מבחר מטבעות.

## קישורים חיצוניים

## הערות שוליים

קטגוריה:איטליה: מוזיאונים לארכאולוגיה
קטגוריה:סיציליה
חנן הגנן

**חנן הגנן** הוא ספר ילדים שכתבה בחריזה ואיירה רינת הופר, ויצא לאור בשנת 2003.

הספר השתתף במצעד הספרים בשנת ה'תשס"ח.

בשנת ה'תשע"ח חולקו במסגרת ספריית פיג'מה 138,000 עותקים של הספר.

## עלילה
חנן הגנן זורע באדמה זרע, וכעבור זמן הזרע גדל ונהיה לעץ. חנן קוטף את הפירות ומציע לילדים לקנות את הפירות אשר בתוכם חבוי מטמון, לדבריו.

חמישה ילדים וילדות קונים ממנו פירות שונים המתחרזים עם שמם (אפרסמון לארנון, גויאבה לכוכבה, תמר לאדר, אגס להדס ודובדבן לסיוון) אך מאוכזבים לגלות כי אין מטמון בתוך הפרי.

כשהם פונים לחנן בבקשת הסבר, הוא מסביר להם שהחרצן שנשאר להם אחרי אכילת הפרי הוא המטמון. ושאם יטמנו אותו באדמה - יזכו בהרבה פירות.

הילדים הולכים אחרי חנן אל הגן, וזורעים את החרצנים. כעבור זמן, מוצאים הילדים בגן חמישה עצים עמוסי פירות.

## עיבודים לתיאטרון ולטלוויזיה
* תיאטרון המדיטק, הצגת בכורה: 2019.
** יוצרים: מחזה - אורי אוריין, בימוי, מוזיקה מקורית ועיצוב תנועה - עדינה חיימיס, עיבוד והפקה מוזיקלית - גור מורד, עיצוב תפאורה - נטשה טוכמן פוליאק, עיצוב תלבושות - אביה בש, ייצור אביזרים ובובות - רועי עקאב, שפה ודיבור - מרגלית גז, עוזרת במאית - דנה עדיקא
** שחקנים: אסף דגני, נעמה בסון/אור אילן.
* ב-2022 עלתה בערוץ הופ! סדרת טלוויזיה בשם חנן הגנן וחברים. הפרק הראשון הוקדש לספר חנן הגנן, בגילומו של ערן מור.

* **מעיין צלנר הפקות**, הצגת בכורה: 2024
** מחזה - רינת הופר, במאי - רני מגר, לחנים ועיבודים מוזיקליים - חגי אלקיים, כוריאוגרפיה - אור משיח, עיצוב תפאורה ואביזרים - בתיה ומיכאל פיק, עיצוב תלבושות - אלה קולסניק, עיצוב תאורה - טל סער ורועי אלפר, הפקה בפועל - בשמת שלומי רובין, ניהול משרד ושיווק פרויקט - נעם צלנר, עיצוב גרפי - עדי ברק, ניהול במה: ג'קי קצנק, ייצור תפאורה - אורי שוורץ (pollywood), תפעול הגברה ותאורה - אורן קוק
** שחקנים: עמרי רוזנצוויג, אבירם קליך, הדר בורשטיין, יובל קלו

## קישורים חיצוניים
* 
* 
* 

## הערות שוליים

קטגוריה:ספרי ילדים ונוער בעברית
I Don't Wanna Wait

**"I Don't Wanna Wait"** (בעברית: "**אני לא רוצה לחכות**") הוא שיר של הדי ג'יי הצרפתי דייוויד גטה ולהקת הפופ-רוק האמריקאית ואן ריפאבליק. השיר יצא לאור ב-5 באפריל 2024 דרך חברות התקליטים What a DJ ו-Warner Music UK.

השיר נבנה על בסיס הלחן המפורסם של הלהיט "Dragostea Din Tei" של להקת היורודאנס המולדובית O-Zone. הוא נכתב על ידי דייוויד גטה וסולן וואן ריפאבליק ראיין טדר, יחד עם מייקל פולק, אלדיי, ברנט קטצל, יאקה אריקסון, ג'וש ורנדור, טיילר פרי וטימופיי רזניקוב.

ההפקה המוזיקלית של השיר היא פרי עבודתם של גטה, קוצל, פרי, אריקסון ורזניקוב. השיר נכלל במהדורת הדלוקס של האלבום השישי של וואן ריפאבליק, Artificial Paradise.

## רקע
השיר הושמע לראשונה ב-23 במרץ 2024, במהלך הופעתו של גטה בפסטיבל המוזיקה אולטרה במיאמי, כשאליו הצטרף סולן הלהקה ראיין טדר על הבמה. 

## וידאו קליפ
הווידאו קליפ לשיר יצא לאור ב-25 באפריל 2024. הוא משלב צילומים מהופעתו של גטה בפסטיבל אולטרה, המשולבים עם קווי עלילה המציגים זוג בבילוי לילי.

## מיקומי שיא בישראל
השיר זכה להצלחה משמעותית בישראל. הוא דורג מקום ראשון במצעד מדיה הפורסט הוא דורג במקום **ה-29** במצעד השנתי הבינלאומי של גלגלצ ווואלה לשנת 2024, אף שלא נכנס למצעדים השבועיים של התחנה.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי דייוויד גטה
קטגוריה:שירי ואן ריפאבליק
קטגוריה:שירים באנגלית
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון בטורקיה
קטגוריה:שירים שהופקו על ידי דייוויד גטה
קטגוריה:שירים שנכתבו על ידי גרגורי היין
קטגוריה:שירים שנכתבו על ידי ראיין טדר
קטגוריה:סינגלים בהוצאת וורנר רקורדס
ג'ון סטרלינג

**ג'ון אלן סטרלינג** (באנגלית: **John Allen Sterling**; 1 בפברואר 1857 – 17 באוקטובר 1918) היה חבר בית הנבחרים של ארצות הברית מאילינוי, ואחיו של תומאס סטרלינג.

## ביוגרפיה
סטרלינג נולד ב-1 בפברואר 1857 ליד לה רוי במחוז מקלין, אילינוי, והיה בנם של צא'רלס סטרלינג (1821–1905) ואנה קסלר (1827–1908). סטרלינג למד בבתי הספר הציבוריים, וסיים את לימודיו באוניברסיטת אילינוי וסליאן בבלומינגטון ב-1881. הוא היה המפקח על בתי הספר הציבוריים של לקסינגטון, אילינוי מ-1881 עד 1883.

הוא למד משפטים, התקבל ללשכת עורכי הדין בדצמבר 1884, והחל לעסוק בעריכת דין בבלומינגטון. הוא היה פרקליט המדינה של מחוז מקלין מ-1892 עד 1896, וחבר בוועד המרכזי הרפובליקני של המדינה מ-1896 עד 1898.

סטרלינג נבחר כרפובליקני לקונגרסים ה-58 עד ה-62, וכיהן מ-4 במרץ 1903 עד 3 במרץ 1913. הוא היה אחד הנציגים שמונו על ידי בית הנבחרים ב-1912 לנהל את הליכי ההדחה נגד רוברט וו. ארצ'בלד, שופט בית המשפט למסחר של ארצות הברית. הוא הפסיד בבחירה מחדש לקונגרס ה-63, אך נבחר מחדש לקונגרסים ה-64 וה-65 וכיהן מ-4 במרץ 1915 ועד מותו ליד פונטיאק, אילינוי, כתוצאה מתאונת דרכים ב-17 באוקטובר 1918. הוא נקבר בבית הקברות פארק היל, בלומינגטון, אילינוי.

## קישורים חיצוניים
* 
* 

קטגוריה:אמריקאים ילידי אילינוי
קטגוריה:בוגרי אוניברסיטת וסליאן אילינוי
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1857
קטגוריה:אמריקאים שנפטרו ב-1918
1970 בספרות

בערך זה מצוינים אירועים בולטים שהתרחשו במהלך שנת 1970 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* פול אנדרסון – טאו אפס
* ארנסט המינגוויי – איים בזרם
* לארי ניבן – עולם טבעת
* ונדיקט ירופייב – מוסקבה פטושקי
* רוג'ר זילאזני – תשעה נסיכים לאמבר
* פרנק הרברט – משיח חולית

### ספרי ילדים ונוער
* ריצ'רד באך – ג'ונתן ליווינגסטון השחף
* רואלד דאל – מר שועל המהולל
* אלוין ברוקס וייט – החצוצרה של לואי
* אנט טייסון וטיילוס טיילור – ברבאבא

### ספרי עיון
* קייט מילט – פוליטיקה מינית
* אלברט שפר – בתוככי הרייך השלישי
* אלווין טופלר – הלם העתיד

## נולדו
* 28 בפברואר – דניאל הנדלר, סופר אמריקאי
* 12 במרץ – דייב אגרס, סופר, עורך ומוציא לאור אמריקאי
* 26 במרץ – מרטין מקדונה, מחזאי אירי יליד בריטניה
* 26 במאי – אלכס גרלנד, סופר אנגלי
* 27 באוקטובר – ג'ונתן סטראוד, סופר פנטזיה אנגלי
* 27 בנובמבר – האן קאנג, סופר דרום קוריאני
**

## נפטרו
ממוזער|260px|ברטראנד ראסל
* 29 בינואר – סר באזיל לידל הארט, היסטוריון ותאורטיקן צבאי בריטי (נולד ב-1895)
* 2 בפברואר – ברטראנד ראסל, פילוסוף, לוגיקן וסופר בריטי (נולד ב-1872)
* 17 בפברואר – שמואל יוסף עגנון, מגדולי הסופרים העבריים בעת החדשה. חתן פרס נובל לספרות לשנת 1966 (נולד ב-1887)
* 20 בפברואר – סופי טרדוול, מחזאית ועיתונאית אמריקאית (נולדה ב-1885)
* 11 במרץ – ארל סטנלי גרדנר, סופר ומשפטן אמריקאי (נולד ב-1889)
* 29 במרץ – ורה בריטן, סופרת פמיניסטית בריטית (נולדה ב-1893)
* 11 באפריל – ג'ון או'הרה, סופר אמריקאי (נולד ב-1905)
* 12 במאי – נלי זק"ש, משוררת ומחזאית יהודיה-גרמנייה, כלת פרס נובל לספרות (נולדה ב-1891)
* 7 ביוני – א.מ. פורסטר, סופר אנגלי (נולד ב-1879)
* 16 ביוני – אלזה טריולה, סופרת יהודיה-צרפתייה ילידת רוסיה (נולדה ב-1896)
* 15 ביולי – אריק ברן, פסיכיאטר וסופר יהודי-אמריקאי יליד קנדה (נולד ב-1910)
* 1 בספטמבר – פרנסואה מוריאק, סופר צרפתי וחתן פרס נובל לספרות (נולד ב-1885)
* 25 בספטמבר – אריך מריה רמרק, סופר גרמני (נולד ב-1898)
* 28 בספטמבר – ג'ון דוס פסוס, סופר וצייר אמריקאי (נולד ב-1896)
* 23 בנובמבר – אלף פרויסן, סופר, משורר, מחזאי, כותב שירים ומוזיקאי נורווגי (נולד ב-1914)
* 25 בנובמבר – יוקיו מישימה, סופר יפני (נולד ב-1925)

## פרסים
* פרס נובל לספרות: אלכסנדר סולז'ניצין
* פרס בוקר: ברניס רובנס, "The Elected Member"

## קישורים חיצוניים

*
קטגוריה:שנים בספרות - המאה ה-20
קטגוריה:1970
אלף פרויסן

180px|ממוזער|פסל של אלף פרויסן
**אלף פרויסן** (בנורווגית: **Alf Prøysen**; 23 ביולי 1914 - 23 בנובמבר 1970) היה סופר, משורר, מחזאי, פזמונאי ומוזיקאי נורווגי. פרויסן כתב ספרים, שירים ומחזות ועבד בעיתונות, ברדיו ובטלוויזיה בנורווגיה. הוא ידוע בעולם בעיקר בזכות סדרת ספרי הילדים של גברת פלפלת (בנורווגית: Teskjekjerringa) אשר תורגמו לשפות רבות.

## ביוגרפיה
אלף פרויסן נולד ב-1914 בשם אלף אולאפסן ברינגסקר אשר במחוז הדמרק שבמזרח נורווגיה. הוא גדל בחווה קטנה בשם "פרויסן" שנקראה על שם ממלכת פרוסיה. הוריו, אולף אנדראסן ויולי מתיאסדאטר, היו חקלאים ואלף היה הילד הצעיר מבין ארבעת ילדיהם. ילדותו של פרויסן בחווה הצנועה של משפחתו השפיעה באופן ניכר על יצירותיו בבגרותו. שיריו וסיפוריו עוסקים לעיתים רבות באופן אמפתי בחיי היומיום באזורי הכפר של נורווגיה אשר דומים במיוחד לאזור בו הוא גדל.

פרויסן החל לעבוד כסופר בשנות ה-40 של המאה ה-20. בתחילה הוא כתב בעיקר סיפורים קצרים, שירים ומחזות. ספרו הראשון של פרויסן, Dørstokken heme, אשר פורסם ב-1945, היה אוסף של סיפורים קצרים שעסק בין היתר באתגרים של החיים באזור הכפר. ב-1950 פרסם את הרומן היחיד שלו "Trost i taklampa" אשר זכה להצלחה רבה ולימים הפך למחזה פופולרי. בנוסף הוא כתב גם לתוכניות רדיו לילדים והופיע בטלוויזיה הנורווגית.

פרויסן הפך לפופולרי במיוחד בנורווגיה במהלך שנות ה-50 וה-60. במהלך תקופה זו הוא התמקד במיוחד בכתיבת תסריטים, הופעה בתוכניות טלוויזיה, וביצירת תוכניות רדיו לילדים.

הסיפורים של גברת פלפלת התפרסמו במקור במגזין ובשנת 1956 הם פורסמו לראשונה במהדורת ספר. הסיפורים תורגמו לאורך השנים לשפות רבות ובשנות ה-80 אף נוצר עיבוד אנימה לסדרת הספרים.

אלף פרויסן מת מסרטן ב-23 בנובמבר 1970, בהיותו בן 56, והוא נקבר באוסלו.

## חיים אישיים
בשנת 1948 פרויסן התחתן עם אלזה סטורהאוג. לבני הזוג נולדו שני ילדים.

## קישורים חיצוניים

## הערות שוליים

קטגוריה:מחזאים נורווגים
קטגוריה:סופרי ילדים ונוער נורווגים
קטגוריה:נורווגים שנולדו ב-1914
קטגוריה:נפטרים ב-1970
אליזבת' הנסטרידג'

**אליזבת פרנסס הנסטרידג**' (באנגלית: **Elizabeth Frances Henstridge**; נולדה ב-11 בספטמבר 1987) היא שחקנית, דוגמנית ובמאית אנגלייה.

## ראשית חייה
הנסטרידג' נולדה בשפילד, אנגליה, למדה בבית הספר Meadowhead ובבית הספר התיכון "אדוארד השביעי". להנסטרידג' יש שתי אחיות. היא ממוצא אנגלי ואירי. היא סיימה את לימודיה באוניברסיטת ברמינגהם בשנת 2009. היא למדה בבית הספר למשחק East 15 ומאוחר יותר עברה ללוס אנג'לס שבארצות הברית כדי לקדם את קריירת המשחק שלה.

## קריירה
הנסטרידג' עשתה את הופעת הבכורה שלה במשחק בשנת 2010 בסרט הקצר "קל תחת ענף התפוחים" ובסרט הקצר "הילד" מ-2011. היא הופיעה לראשונה בטלוויזיה בשנת 2011, כשהיא גילמה את אמילי אלכסנדר באופרת הסבון הבריטית הוותיקה "הוליאוקס".

בשנת 2012, הנסטרידג' לוהקה לתפקיד הראשי של הפיילוט "מקלט" של רשת הטלוויזיה "CW". הפיילוט לא נמכר והפך לסדרה. היא המשיכה להשתתף בסרטים, ביניהם: סרט האימה "התומפסון" (2012), סרט דרמת הפשע "הכנופיות של מטוטינג ברודוויי" (2013), ובסרט הדרמה "תגיע אליי" (2014).

בנובמבר 2012 לוהקה הנסטרידג' לתפקיד הסוכנת ג'מה סימונס, דמות קבועה בסדרת דרמת האקשן של גיבורי-על של ABC, "סוכני S.H.I.E.L.D.". הסדרה היא חלק מהיקום הקולנועי של מארוול. הסדרה הוזמנה ב-10 במאי 2013, והוצגה לראשונה ב-ABC ב-24 בספטמבר 2013.
ממוזער|הנסטרידג' בשנת 2016

בשנת 2016, הנסטרידג' שחזרה את תפקידה של ג'מה סימונס בפרק של סדרת גיבורי העל של דיסני, "ספיידרמן האוליטמטיבי". באותה שנה היא לוהקה לתפקיד אביגיל פולגר בסרט האימה "זאבים בדלת".

בשנת 2019, הנסטרידג' כיכבה בתור ג'סיקה קופר בסרט הקומדיה הרומנטית "חג המולד בפלאזה". במרץ 2020, הוכרז שהיא לוהקה לתפקיד ראשי בסדרת מותחן הדרמה "Apple TV+ "Suspicion, לצד אומה תורמן. הנסטרידג' מגלמת את טרה, עמיתת מחקר זוטרה באוניברסיטת אוקספורד ואחת החשודות בתיק ליאו ניומן.

בנוסף לכך, הנסטרידג' גם כיכבה בסרט הקצר "התמונה הבלתי מושלמת" בתור אנה.

באוקטובר 2024, לקראת עונתה האחרונה של הסדרה, הוכרז שהיא עומדת לשחק תפקיד חוזר בסופרמן ולויס בתור אליזבת לות'ר, בתו של לקס לות'ר. היא גם ביימה פרקים רבים מהסדרה מאז שנת 2022 (עוד לפני הצטרפותה לקאסט השחקנים).

## חיים אישיים
הנסטרידג' הייתה במערכת יחסים עם השחקן והמשפיען "זאכרי אייבל" מאז 2012. הם נפגשו על הסט של הפיילוט "מקלט" שהשניים צילמו יחד. ב-22 באפריל 2019, היא הודיעה על אירוסיהם בפוסט באינסטגרם. השניים נישאו באנגליה באוגוסט 2021.

להנסטרידג' יש כלבה בשם מגי.

## פילמוגרפיה
[ממוזער| הנסטרידג' בהקרנת הבכורה של "[שומרי הגלקסיה (סרט)|שומרי הגלקסיה" ביולי 2014.]]

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:בוגרי אוניברסיטת ברמינגהאם
קטגוריה:אנגלים ממוצא אירי
קטגוריה:דוגמניות אנגליות
קטגוריה:אנגליות שנולדו ב-1987
קטגוריה:אנגלים שנולדו ב-1987
קטגוריה:שחקניות קולנוע וטלוויזיה אנגליות
פורום הביתה

**פורום הביתה** הוא ארגון הגג של היישובים בהם בוצעו, טבח, רצח, אונס, חטיפה והרס בממדים הנרחבים ביותר בטבח שבעה באוקטובר. הפורום מונה את היישובים בארי, כפר עזה, ניר עוז, נחל עוז, כיסופים, נירים, חולית, נתיב העשרה, רעים, ניר יצחק, סופה, עלומים, עין השלושה וכרם שלום. הפורום הוקם בסוף אוקטובר 2023 וחברים בו נציגי הנהלות היישובים.

## השקפה [[קיבוץ סופה|ומטרות]]
הפורום שם לעצמו למטרה לקדם את הסוגיות הרוחביות וארוכות הטווח הנוגעות לשיקום ופיתוח העוטף הדרושות לשם השבת קהילותיהן. הפורום פועל לאורך הדרך לצד ובשיתוף פעולה עם מנהלת תקומה. שרים, משרדי הממשלה ופקידים בכירים על מנת להבטיח יצירת עוגנים כלכליים שיביאו לחבל ארץ משגשג.

יו"ר הפורום הוא זיו מצליח, תושב כפר עזה.

המנהל הכללי הוא עדן ביזמן (מאז חודש דצמבר 2024) אשר החליף את עו"ד אילה לונדנר, ששימשה בתפקיד במהלך השנה הראשונה, בה נאבק הפורום להכרה מול גורמי הממשלה ומנהלת תקומה.

## פעילויות בולטות והישגים
* הובלה בהצלחה של המאבק להכרה ב"בתים מחוללים".
* קידום ודיוק מנגנון הפיצויים.
* סיוע בשמירה על תקציב מנהלת תקומה.
* השפעה על מבנה חוק תקומה באמצעות מפגשים עם חברי כנסת והופעות בוועדות הכנסת.
* העלאת המודעות הציבורית לאתגרי התושבים.
* ייצוג ושיח של התושבים והנהלות היישובים עם מנהלת תקומה וגיבוש מדיניות רלוונטית.
* חיבור והפצת דין וחשבון של הפורום, ביום השנה למלחמת חרבות ברזל, המשקף את מצב היישובים והתושבים.

## קישורים חיצוניים
* .
* 
* 
* 
* 
* 
* 
## הערות שוליים

קטגוריה:עוטף עזה
קטגוריה:ישראל: ארגונים
לואיס פיצהנרי

**לואיס פיצהנרי** (באנגלית: **Louis FitzHenry**; 13 ביוני 1870 – 18 בנובמבר 1935) היה חבר בית הנבחרים של ארצות הברית מאילינוי, שופט פדרלי בבית המשפט הפדרלי השביעי לערעורים של ארצות הברית ושופט מחוזי בבית המשפט המחוזי במחוז הדרומי של אילינוי.

## ביוגרפיה
פיצהנרי נולד ב-13 ביוני 1870 בבלומינגטון, מחוז מקלין, אילינוי, למד בבתי הספר הציבוריים והתיכוניים של בלומינגטון, ועסק בעיתונאות לפני שקיבל תואר ראשון במשפטים מבית הספר למשפטים באוניברסיטת אילינוי וסליאן ב-1897. הוא התקבל ללשכת עורכי הדין ב-1897 והחזיק משרד עריכת דין בבלומינגטון בין השנים 1897 ל-1907, וכיהן כפרקליט העירייה של בלומינגטון בין השנים 1907 ל-1911.

פיצהנרי לא הצליח להיבחר בשנת 1910 לקונגרס ה-62, אך נבחר כדמוקרטי לקונגרס ה-63, וכיהן מ-4 במרץ 1913 עד 3 במרץ 1915. הוא לא הצליח להיבחר מחדש ב-1914 לקונגרס ה-64, ולאחר מכן חידש את עריכת הדין בבלומינגטון מ-1915 עד 1918. הוא לא הצליח להיבחר לתפקיד שופט בית המשפט העליון של אילינוי ב-1915.

פיצהנרי מונה על ידי הנשיא וודרו וילסון ב-1 ביולי 1918, למושב בבית המשפט המחוזי של ארצות הברית במחוז הדרומי של אילינוי שפונה על ידי השופט ג'. אוטיס האמפרי. מינויו אושר על ידי הסנאט של ארצות הברית ב-6 ביולי 1918, והוא קיבל את המינוי שלו ב-6 ביולי 1918. כהונתו הסתיימה ב-3 באוקטובר 1933, עקב מינוי לבית המשפט הפדרלי השביעי.

פיצהנרי מונה על ידי הנשיא פרנקלין ד. רוזוולט ב-3 ביוני 1933, למושב בבית המשפט לערעורים של ארצות הברית עבור המעגל השביעי שפונה על ידי השופט ג'ורג' טרו פייג'. מינויו אושר על ידי הסנאט ב-10 ביוני 1933, וקיבל את המינוי שלו ב-16 ביוני 1933. הוא כיהן בתפקיד עד מותו ב-18 בנובמבר 1935, בנורמל, אילינוי. הוא נקבר בבית הקברות בלומינגטון בבלומינגטון.

## קישורים חיצוניים

* 
* 

## הערות שוליים

קטגוריה:אמריקאים ילידי אילינוי
קטגוריה:בוגרי אוניברסיטת וסליאן אילינוי
קטגוריה:שופטי בית המשפט הפדרלי השביעי לערעורים של ארצות הברית
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1870
קטגוריה:אמריקאים שנפטרו ב-1935
איסאבלה דנקלין

**איסאבלה דנקלין** (באנגלית: **Isabela Dunklin**, בשם נעוריה ברומניה **Isabela Antoaneta Mirea**) היא קצינה יהודיה ילידת רומניה בצבא ארצות הברית, ספורטאית לשעבר במועדון דימו בוקרשט, אלופת רומניה בירי מאקדח ואלופה בלקנית. דנקלין זכתה בבית ספרה ברומניה בפרס רוח ההצטיינות (Premiul Spirit de Excelență). היא הייתה, לפני נישואיה, בשם מיראה, קלעית מצטיינת בשנים 1989-2000, אלופת רומניה ואלופה בלקנית, בעיקר בירי מאקדח, במסגרת מועדון הספורט דינמו בוקרשט. היא הגיעה להישגים רבים בתחרויות ברומניה ובעולם

מיראה התחתנה עם אזרח אמריקאי בשם דנקלין והתגייסה למשמר החופים של ארצות הברית, שם התקדמה לדרגת סגן. בהמשך הוצבה באיטליה כמנתחת כלכלית במסגרת הצי השישי.

## קישורים חיצוניים
* O fosta sportiva dinamovista lucreaza in armata americana. A debutat ca ofiter in cadrul pazei de coasta de peste Ocean! 

## הערות שוליים

קטגוריה:ספורטאים יהודים רומנים
קטגוריה:קצינים וחוגרים יהודים בצי ארצות הברית
קטגוריה:חיילות אמריקאיות
קלינט רוברטס

**קלינט רונלד רוברטס** (באנגלית: **Clint Ronald Roberts**; 30 בינואר 1935 – 12 בפברואר 2017) היה חוואי אמריקאי, איש המרלבורו, וחבר בית הנבחרים של ארצות הברית לקדנציה אחת מדקוטה הדרומית, שכיהן בין השנים 1981 ל-1983.

## ביוגרפיה
רוברטס נולד ב-30 בינואר 1935 בפרשו, דקוטה הדרומית, ולמד ב-Black Hills State College מ-1952 עד 1953. לאחר סיום לימודיו הוא היה חוואי.

רוברטס כיהן כחבר הסנאט של דקוטה הדרומית בין השנים 1972 ל-1978 וכיהן כמזכיר מחלקת החקלאות של דקוטה הדרומית בין השנים 1979 ל-1980. בשנת 1980 הוא נבחר לבית הנבחרים של ארצות הברית כרפובליקני. הוא החליף את ג'יימס אבדנור, שנבחר לסנאט האמריקני באותה שנה. לאחר שדקוטה הדרומית איבדה את המחוז השני שלה עקב חלוקה מחדש ב-1982, רוברטס התמודד מול טום דאשל, חבר בית הנבחרים מטעם המחוז הראשון. הוא הפסיד לדאשל במירוץ למושב הכללי. רוברטס התמודד פעמיים על תפקיד מושל דקוטה הדרומית, ב-1978 וב-1986, אך לא הצליח להשיג את המועמדות הרפובליקנית בשתי ההזדמנויות.

רוברטס נבחן לפרסומת לסיגריות "איש המרלבורו", וזכה לכינוי "איש המרלבורו". הוא גם השתתף בכמה פרסומות וסרטים בתפקיד קאובוי. בנוסף, הוא עסק בקידום תיירות עבור דקוטה הדרומית.

רוברטס פרש לביתו בפורט פיר, דקוטה הדרומית. הוא מת בבית חולים בפיר, דקוטה הדרומית, כתוצאה ממחלת ריאות חסימתית כרונית (COPD) ב-12 בפברואר 2017, בגיל 82, ונקבר בבית הקברות פרשו בפרשו, דקוטה הדרומית. 

## קישורים חיצוניים

* 
* 

## הערות שוליים

קטגוריה:אמריקאים ילידי דקוטה הדרומית
קטגוריה:חברי בית הנבחרים של ארצות הברית מדקוטה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1935
קטגוריה:אמריקאים שנפטרו ב-2017
1969 בספרות

בערך זה מצוינים אירועים בולטים שהתרחשו במהלך שנת 1969 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* מייקל קרייטון – זרע אנדרומדה
* פיליפ ק. דיק – יוביק
* גרהם גרין – מסעותי עם דודתי
* פרנק הרברט – משיח חולית
* אורסולה לה גווין - צד שמאל של החושך
* קורט וונגוט – בית מטבחיים 5
* מריו פוזו – הסנדק 

### ספרי ילדים ונוער
* אריק קרל – הזחל הרעב

### ספרי עיון
* מאיה אנג'לו – ידעתי למה הציפור הכלואה שרה
* יספר הנסן וסרן יאן הנסן – הספר האדום הקטן של התלמידים
* אנטון לה-ויי – התנ"ך השטני

## נולדו
* 6 במאי – ג'ון סקאלזי, סופר מדע בדיוני אמריקאי
* 28 במאי – מוריאל ברברי, סופרת צרפתייה
* 4 באוגוסט – ג'וג'ו מויס, סופרת ועיתונאית בריטית
* 12 בספטמבר – ג'יימס פריי, סופר אמריקאי

## נפטרו
ממוזער|190px|ג'ק קרואק
* 9 במרץ – צ'ארלס בראקט, סופר ותסריטאי אמריקאי (נולד ב-1892)
* 11 במרץ – ג'ון וינדהם, סופר מדע בדיוני פוסט-אפוקליפטיי בריטי (נולד ב-1903)
* 25 במרץ – מקס איסטמן, סופר אמריקאי (נולד ב-1883)
* 24 ביולי – ויטולד גומברוביץ', מחזאי וסופר פולני (נולד ב-1904)
* 14 באוגוסט – לאונרד וולף, תאורטיקן פוליטי וסופר יהודי-בריטי (נולד ב-1880)
* 27 באוגוסט – אייווי קמפטון-ברנט, סופרת אנגלייה (נולד ב-1884)
* 21 באוקטובר – ג'ק קרואק, סופר ומשורר אמריקאי (נולד ב-1922)

## פרסים
* פרס נובל לספרות: סמואל בקט
* פרס בוקר: פרסי הווארד ניובי, "Something to Answer For"

## קישורים חיצוניים

*
לוצ'יה לאורה סאנגנטינו

**לוצ'יה לאורה סאנגנטינו** (באיטלקית: **Lucia Laura Sangenito**; נולדה ב-22 בנובמבר 1910) היא איטלקייה ואדם שחי מעל גיל 110, האדם המבוגר ביותר באיטליה לאחר מותה של קלאודיה בקאריני ב-24 בדצמבר 2024, והאדם החי השלישי בגילו בעולם.

## ביוגרפיה
**לוצ'יה לאורה סאנגנטינו** נולדה ב-22 בנובמבר 1910 בסטרונו  שבממלכת איטליה. בשנת 1933 התחתנה ונולדו לה ארבעה ילדים, חלקם נפטרו זמן קצר לאחר הלידה.

בשנת 2010, בגיל 99 נפטר בעלה חודש לפני יום הולדתו ה-100. במאי 2018, בגיל 107 סאנגנטינו נפלה, שברה את עצם הירך, ולאחר מכן עברה ניתוח.

כשהתראיינה לעיתון המקוון Ottopagine אמרה: "הקרבתי הרבה... אני שמחה בחיי, גם אם הייתי מתה מיד, הייתי שמחה על מה שחוויתי. אנחנו תמיד מודים לאלוהים. מה שהוא רוצה, אני עושה, הוא נתן לי את השנים האלה ואני לוקחת אותן". סאנגנטינו מעדיפה לאכול ארוחות קלות, לא אוהבת ממתקים, מעדיפה ירקות ואוהבת מרק בערב.

לסאנגנטינו יש שני נכדים ושלושה נינים.

סאנגנטינו מתגוררת בסטונו  מטופלת על ידי בתה מריה. לאחר מותה של קלאודיה בקאריני ב-24 בדצמבר 2024 הפכה לאדם המבוגר ביותר באיטליה.

## ראו גם

* האנשים המבוגרים ביותר שתועדו

## קישורים חיצוניים

## הערות שוליים

קטגוריה:אישים שהגיעו לגיל 110
קטגוריה:איטלקיות שנולדו ב-1910
רצח גריגורי רבינוביץ'

**רצח גריגורי רבינוביץ** היה פיגוע חניקה אשר אירע ב-11 במאי 2009, בפרדס סמוך לגן יבנה, על ידי שלושה מחבלים פלסטינים שוהים בלתי חוקיים. תחילה, סווג הרצח על ידי משטרת ישראל כאירוע פלילי וכשוד שהסתבך. אך לאחר הכרעות הדין במשפטם של המחבלים, חזרה בה מערכת הביטחון וקבעה כי הרצח בוצע על רקע לאומני.

## הפיגוע
ב-11 במאי 2009, נמצא גריגורי רבינוביץ, נהג מונית בן 55 מאשדוד, ללא רוח חיים בפרדס בגן יבנה, ומוניתו הנטושה נמצאה ליד בני עי"ש.

בחקירה התברר כי לפני כן הוא הסיע שלושה פלסטינים מהכפר עראנה, מאשדוד לגן יבנה. השלושה הובילו את רבינוביץ' לדרך צדדית סמוך לגן יבנה, תקפו אותו באלימות ושדדו את כספו. לאחר מכן קשרו את ידיו ורגליו, הכו אותו עד שאיבד את ההכרה, הכניסו אותו אל תא המטען של המונית והחלו לנסוע. לאחר שהתעורר חנקו אותו למוות ונטשו את גופתו בשטח פתוח.

בחקירתם סיפרו כי לאחר הרצח תכננו לחטוף יהודי שישמש כקלף מיקוח אם אחד מהם ייעצר.

## קישורים חיצוניים
* 

## הערות שוליים

קטגוריה:ישראל: פיגועי דקירה
קטגוריה:בני עי"ש
קטגוריה:גן יבנה
קטגוריה:פיגועי טרור בישראל ב-2009